10. ΝΟΜΟΘΕΤ. ΔΙΑΤΑΓΜΑ υπ’ αριθ. 107 της 13/17 Φεβρ. 1969 (ΦΕΚ Α΄ 28) Περί διατάξεών τινων αφορωσών την Υγειονομικήν Υπηρεσίαν του Στρατεύματος. Α΄ Προσωπικόν Φαρμακοποιοί – Οδοντίατροι Άρθρ.1.-Δια τας ανάγκας των Ενόπλων Δυνάμεων και μέχρι της κατατάξεως των εκ της Στρατιωτικής Ιατρικής Σχολής εξερχομένων Αξιωματικών, επιτρέπεται όπως επί τετραετίαν από της ενάρξεως της ισχύος του παρόντος Ν.Δ/τος δι’ αποφάσεως του Υπουργού Εθνικής Αμύνης, προσλαμβάνωνται ως υπάλληλοι της Στρατιωτικής Υπηρεσίας ιδιώται επιστήμονες φαρμακοποιοί και οδοντίατροι επί ωρισμένω χρόνω και επί σχέσει εργασίας ιδιωτικού δικαίου. Άρθρ.2.-1.Ο αριθμός των κατά το προηγούμενον άρθρον προσλαμβανομένων φαρμακοποιών και οδοντιάτρων, δεν δύναται να υπερβή το ήμισυ του αριθμού των εκ πινάκων συνθέσεως Μονάδων προβλεπομένων θέσεων Αξιωματικών της αντιστοίχου κατηγορίας. 2.Δια διαταγής του Υπουργού Εθνικής Αμύνης, θέλουσι καθορισθή ο τρόπος της προσλήψεως και πάσα ετέρα αναγκαία λεπτομέρεια. Εκ των υποψηφίων προτιμώνται οι άρρενες και δη οι υπηρετήσαντες εις τας Ενόπλους Δυνάμεις ως Έφεδροι Αξιωματικοί. 3.Οι προσληφθησόμενοι απολύονται προοδευτικώς αντικαθιστάμενοι δια της κατ’ έτος κατατάξεως εις τας Ενόπλους Δυνάμεις των εξερχομένων της Στρατιωτικής Ιατρικής Σχολής μονίμων Αξιωματικών φαρμακοποιών και οδοντιάτρων. 4.Οι προσληφθησόμενοι τοποθετούνται εις Μονάδας της Φρουράς εις ην προσελήφθησαν, δυνάμενοι εν συνεχεία να μετατίθενται εις οιανδήποτε ετέραν Μονάδα της αυτής περιοχής. Άρθρ.3.-Εις τους εκ των ανωτέρω φαρμακοποιούς δύναται να ανατίθενται καθήκοντα υπευθύνου διαχειριστού φαρμακευτικού υλικού. Εν τη περιπτώσει ταύτη είναι υπόλογοι έναντι του Διοικητού της Μονάδος και του Δημοσίου. Αποδίδουν λογαριασμόν εις αρμόδιον Ελεγκτήριον και υπέχουν τας προβλεπομένας υπό της κειμένης Νομοθεσίας ευθύνας υπολόγου διαχειριστού του Δημοσίου. Άρθρ.4.-Οι κατά την δημοσίευσιν του παρόντος, υπηρετούντες εις τας Ενόπλους Δυνάμεις ιδιώται φαρμακοποιοί και οδοντίατροι διέπονται, εφ’ εξής υπό των διατάξεων του παρόντος Νόμου, της μεταξύ αυτών και του δημοσίου σχέσεως μετατρεπομένης εις σύμβασιν ωρισμένου χρόνου λήγουσαν την 31 Δεκ.1970. Αξιωματικοί Οικονομικών Υπηρεσιών Υγειονομικού Άρθρ.5.-1.Εις τον κατ’ έτος διενεργούμενον διαγωνισμόν προς πλήρωσιν κενών θέσεων Μονίμων Ανθυπασπιστών Οικονομικών Υπηρεσιών Υγειονομικού Σώματος (Ο.Υ.Υ.Σ.) έχουσι δικαίωμα συμμετοχής και οι Έφεδροι και Δόκιμοι Έφεδροι Οικονομικοί Αξιωματικοί φροντισταί Υγειονομικού, υπηρετούντες ή μη, έχοντες ηλικίαν ουχί μεγαλυτέραν των 28 ετών κατόπιν προτάσεως υπό της προϊσταμένης αυτών Αρχής. 2.Αι περί γραμματικών γνώσεων, απαιτουμένων δικαιολογητικών, διενεργείας του διαγωνισμού και διαδικασίας κατατάξεως, διατάξεις του άρθρ. 33 του Ν.Δ. 4105/60 «περί μονίμων και εθελοντών οπλιτών και ανθυπασπιστών Στρατού Ξηράς» ισχύουσιν εν προκειμένω. 3.Η πλήρωσις των θέσεων διενεργείται δια κατατάξεως των επιτυχόντων εις τον διαγωνισμόν, λαμβανομένων εκ του κεκυρωμένου πίνακος κατά σειράν επιτυχίας εις ποσοστόν 50% εξ Εφέδρων Αξιωματικών και 50% εξ Υπαξιωματικών. Εν ελλείψει ή ανεπαρκεία αριθμού επιτυχόντων υποψηφίων εκ μιας των κατηγοριών, αι θέσεις συμπληρούνται εκ της ετέρας κατηγορίας. (Αντί για τη σελ.1261(α)  Σελ.1261(β) Τεύχος 1390 Σελ. 95 Υγειονομικό Σώμα 36.Ο.β.9-10 Β΄ Καταστήματα Στρατιωτικόν Φαρμακείον Άρθρ.6.-1.Το «Στρατιωτικόν Φαρμακείον» είναι Υγειονομική Μονάς του Στρατεύματος, έχει έδραν τας Αθήνας και δύναται να διατηρή υποκαταστήματα εις τας διαφόρους περιοχάς της Χώρας ως και εις την έδραν του, δυνάμενα να υπαχθώσιν οργανικώς εις τους επί μέρους Κλάδους των Ενόπλων Δυνάμεων. «2.Σκοπός της λειτουργίας του Στρατιωτικού Φαρμακείου και των υποκαταστημάτων του είναι η παροχή εξωνοσοκομειακής φαρμακευτικής περίθαλψης με τη διάθεση, κατά παρέκκλιση των εκάστοτε ισχυουσών διατάξεων, με μειωμένες τιμές, φαρμάκων και συναφών φαρμακευτικών προϊόντων στους δικαιούχους. Δικαιούχοι είναι οι εν ενεργεία και οι εν αποστρατεία αξιωματικοί και υπαξιωματικοί των Ενόπλων Δυνάμεων, καθώς και οι εν ενεργεία και εν αποστρατεία αξιωματικοί, υπαξιωματικοί και λιμενοφύλακες του Λιμενικού Σώματος εν γένει και οι οικογένειές τους, το μόνιμο προσωπικό του Υπουργείου Εθνικής Άμυνας, καθώς και των οργανισμών και των ιδρυμάτων που εξαρτώνται από το Υπουργείο Εθνικής Άμυνας. Με απόφαση του Υπουργού Εθνικής Άμυνας καθορίζεται το ποσοστό μείωσης των τιμών των φαρμάκων και των συναφών φαρμακευτικών προϊόντων, που διατίθενται στους παραπάνω δικαιούχους από το Στρατιωτικό Φαρμακείο και τα υποκαταστήματά του». Η μέσα σε «» παρ. 2, αντικαταστάθηκε ως άνω από την παρ. 1 άρθρ. 17 Νόμ. 2743/1113 Οκτ. 1999 (ΦΕΚ Α΄211), τόμ. 19Γ, σελ. 822,14. 3.Τα εκ της δραστηριότητος του Στρ. Φαρμακείου πραγματοποιούμενα καθαρά κέρδη συγκροτούν το Κεφάλαιον αυτού, επενδυόμενον εις εμπορεύματα και τα απαραίτητα δια την λειτουργίαν έπιπλα και σκεύη. Το Κεφάλαιον είναι κοινόν δια το Κεντρικόν Κατάστημα και τα Υποκαταστήματα και αποτελεί ειδικήν διαχείρισιν του Δημοσίου. 4.Τα διαθέσιμα μετρητά κατατίθενται εντόκως εις την Γενικήν Τράπεζαν της Ελλάδος και χρησιμοποιούνται αποκλειστικώς δια την ανέγερσιν κτιριακών εγκαταστάσεων Ανεφοδιαστικών Οργάνων υγειονομικού υλικού και την επίπλωσιν τούτων. 5.Το ενεργητικόν του «Ταμείου Φαρμάκων» αποτελεί εφ’ εξής Κεφάλαιον του Στρατιωτικού Φαρμακείου. Σελ.1262(β) Τεύχος 1390 Σελ. 96    «6. Η ίδρυση και λειτουργία  του Στρατιωτικού Φαρμακείου και των υποκαταστημάτων του εγκρίνονται με απόφαση του Υπουργού Εθνικής Άμυνας, που εκδίδεται ύστερα από σύμφωνη γνώμη του οικείου Ανώτατου Συμβουλίου Κλάδου και δημοσιεύεται στην Εφημερίδα της Κυβερνήσεως». Το μέσα σε «» εδάφιο προστέθηκε από την παρ. 2 άρθρ. 17 Νόμ. 2743/11-13 Οκτ. `1999 (ΦΕΚ Α΄211) τόμ. 19Γ, σελ. 822,14. 7.Εις τα συγκροτούμενα υπό του Κεντρικού Φαρμακείου και των υποκαταστημάτων αυτού, πρατήρια πωλήσεως φαρμάκων, προΐσταται ως διαχειριστής διπλωματούχος φαρμακοποιός, αξιωματικός ή ιδιώτης. Άρθρ.7.-Ο Νόμ. ΓΡΞΓ/1906 «περί εισπράξεως τιμήματος φαρμάκων, χορηγουμένων υπό της Στρατιωτικής Υπηρεσίας» και πάσα ετέρα διάταξις, ρυθμίζουσα άλλως τα θέματα του παρόντος Νόμου καταργείται. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Ο.β.10 Υγειονομικό Σώμα